തീയേറ്റര് ഉണര്ന്നു, ആരവമില്ലാതെ പത്തനംതിട്ട : സിനിമാതീയേറ്ററുകള് തുറന്നെങ്കിലും കാണികള് നാമമാത്രം. ഡോക്ടര്, വെനം 2 എന്നീ ചിത്രങ്ങളാണ് ഇന്നലെ നഗരത്തിലെ തീയേറ്ററുകളില് പ്രദര്ശിപ്പിച്ചത്. നാല് പ്രദര്ശനങ്ങള് ഉണ്ടായിരുന്നു. പത്തും അതില് താഴെയും ആളുകള് മാത്രമാണ് എത്തിയത്. കഴിഞ്ഞ ദിവസം രാത്രി വൈകി ഓണ്ലൈന് ബുക്കിംഗും ആരംഭിച്ചിരുന്നു. നാലും അഞ്ചും പേര് മാത്രമാണ് ബുക്കുചെയ്ത് സിനിമ കാണാന് എത്തിയത്. വിദ്യാര്ത്ഥികളായിരുന്നു മിക്കവരും. കൊവിഡ് മാനദണ്ഡങ്ങള് പാലിച്ചായിരുന്നു പ്രദര്ശനം. തെര്മല് സ്കാനര് ഉപയോഗിച്ച് പരിശോധന നടത്തിയാണ് തീയേറ്ററിനുള്ളിലേക്ക് ആളുകളെ പ്രവേശിപ്പിച്ചത് . ഫാന്സ് അസോസിയേഷന് ഉള്ളവരുടെ ചിത്രങ്ങളാണെങ്കില് കുറേക്കൂടി ആളുകള് എത്തുമെന്നാണ് തീയേറ്റര് ഉടമകളുടെ കണക്കുകൂട്ടല് . ഇന്ന് പ്രദര്ശിപ്പിക്കുന്ന ജോജു നായകനായ സ്റ്റാറിന് കൂടുതല് കാണികളെത്തുമെന്നാണ് പ്രതീക്ഷ. ഓണ്ലൈനില് ഒരാള് ബുക്കുചെയ്താലും പ്രദര്ശനം നടത്തിയേ പറ്റു. അതുകൊണ്ടുതന്നെ പ്രദര്ശനം തുടരാനാണ് ഉടമകളുടെ തീരുമാനം. വൈദ്യുതി ചാര്ജ് മാത്രം ലക്ഷങ്ങളാകും. വൃത്തിയാക്കാനുള്ള ചെലവ് വേറെ. ജീവനക്കാര്ക്ക് ശമ്ബളവും നല്കണം. പ്രമുഖ നടന്മാരുടെ ചിത്രങ്ങള് ഏത്തുന്നതോടെ നിലവിലുള്ള അവസ്ഥയ്ക്ക് മാറ്റമുണ്ടാകുമെന്നാണ് കരുതുന്നത്. .